
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 779 

4 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συντομογραφία τίτλου Γενικής Γραμματείας Αιγαίου 

και Νησιωτικής Πολιτικής. 1 

Διορισμός ειδικού εκκαθαριστή της υπό ειδική εκκα¬ 
θάριση εταιρείας παροχής υπηρεσιών διαμεσο- 
λάβησης στη μεταφορά κεφαλαίων «ΜΑΒΟϋΙδ ΙΝ- 
ΤΕΒΝΑΤΙΟΝΑΙ Α.Ε.». 2 


ΑΠΟΦΑΣΕΙ Σ 

Αριθ. 4151.10.10/1172 (1) 


Συντομογραφία τίτλου Γενικής Γραμματείας Αιγαίου 
και Νησιωτικής Πολιτικής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

1.1. Του άρθρου 7 παραγ. 1 του Ν.48/1975 «Περί της 
Εθνικής Σημαίας της Ελλάδος, του Εμβλήματος της 
Ελληνικής Δημοκρατίας» (ΦΕΚ 108/Α). 

1.2. Του Π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (98 Α'). 

1.3. Του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'). 

1.4. Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 21 Α'). 

1.5. Του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (ΦΕΚ 170 Α'). 

1.6. Του Π.δ. 215/2007 «Σύσταση Γενικών Γραμματειών 
στο Υπουργείο Εσωτερικών και στο Υπουργείο Εμπορι¬ 
κής Ναυτιλίας, Αιγαίου και Νησιωτικής Πολιτικής» (ΦΕΚ 
241 Α'). 

2. Την υπ’ αριθ. Υ92/2015 (ΦΕΚ 285/Α') απόφαση του 
Πρωθυπουργού σχετικά με την ανάθεση αρμοδιοτή¬ 
των στον Αναπληρωτή Υπουργό Οικονομίας, Υποδομών, 
Ναυτιλίας και Τουρισμού, Θεόδωρο Δρίτσα. 

3. Την αντικειμενική αδυναμία αποτύπωσης του τίτλου 
της Γενικής Γραμματείας Αιγαίου και Νησιωτικής Πο¬ 


λιτικής στις σφραγίδες των υπηρεσιών που υπάγονται 
σ' αυτή καθώς και την ανάγκη αποτύπωσης του τίτλου 
αυτής σε συντομογραφία στα διάφορα έγγραφα. 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Ο τίτλος της Γ ενικής Γ ραμματείας Αιγαίου και Νη¬ 
σιωτικής Πολιτικής μπορεί να αποτυπώνεται, σε περί¬ 
πτωση αντικειμενικής αδυναμίας χώρου στις σφραγίδες 
των υπηρεσιών αρμοδιότητάς της και για λόγους οικο¬ 
νομίας στα διάφορα έγγραφα και αποφάσεις, συνοπτικά 
με τα αρχικά Γ.Γ.ΑΙ.Ν.Π. 

2. Στην περίπτωση των εγγράφων και αποφάσεων της 
συνοπτικής αποτύπωσης θα προηγείται τουλάχιστον μία 
φορά ο πλήρης τίτλος της Γ ενικής Γ ραμματείας Αιγαίου 
και Νησιωτικής Πολιτικής (Γ.Γ.ΑΙ.Ν.Π.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθ. απόφ. 137/1/4.5.2015 (2) 

Διορισμός ειδικού εκκαθαριστή της υπό ειδική εκκα¬ 
θάριση εταιρείας παροχής υπηρεσιών διαμεσολά- 
βησης στη μεταφορά κεφαλαίων «ΜΑΒΟΨΙδ ΙΝΤΕΒ- 
ΝΑΤΙΟΝΑΙ Α.Ε.». 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΠΙΣΤΩΤΙΚΩΝ 
ΚΑΙ ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του Καταστατικού της Τράπεζας 
της Ελλάδος, 

β) την πράξη Εκτελεστικής Επιτροπής 1/20.12.2012 
«Ανασύσταση Επιτροπής Πιστωτικών και Ασφαλιστικών 
Θεμάτων και ανάθεση αρμοδιότητας» (ΦΕΚ Β' 3410), 
όπως ισχύει μετά την τελευταία τροποποίηση αυτής 
με την πράξη Εκτελεστικής Επιτροπής 40/30.5.2014 
«Τροποποίηση των πράξεων Εκτελεστικής Επιτροπής 
1/20.12.2012, 4/8.1.2013 και 6/8.1.2013» (ΦΕΚ Β' 1567), 

γ) το Ν. 4261/2014 «Πρόσβαση στη δραστηριότητα των 
πιστωτικών ιδρυμάτων και προληπτική εποπτεία πιστω- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τικών ιδρυμάτων και επιχειρήσεων (ενσωμάτωση της 
Οδηγίας 2013/36/ΕΕ), κατάργηση του Ν. 3601/2007 και 
άλλες διατάξεις» (ΦΕΚ Α' 107) και ειδικότερα τα άρθρα 
153,145 και 62 παρ. 3 αυτού, 
δ) την απόφασή της 285/3/9.7.2009 (ΦΕΚ Β' 1647), με 
την οποία ανακλήθηκε η άδεια λειτουργίας της ανώ¬ 
νυμης εταιρείας παροχής υπηρεσιών διαμεσολάβησης 
στη μεταφορά κεφαλαίων με την επωνυμία «ΜΑΒΩυίδ 
ΙΝΤΕΒΝΑΤΙΟΝΑΙ Α.Ε.», τέθηκε αυτή σε ειδική εκκαθάριση 
και διορίστηκε ειδικός εκκαθαριστής αυτής ο Αργύριος 
Κυλιάδης του Αλεξάνδρου, 
ε) το από 30.4.2015 (ΑΠ ΔΕΕΕ 1228) έγγραφο με το 
οποίο ο Αργύριος Κυλιάδης υπέβαλε την παραίτησή 
του από τη θέση του ειδικού εκκαθαριστή, καθώς και 
το συμπληρωματικό αυτού έγγραφο από 30.4.2015 (ΑΠ 
ΔΕΕΕ 1242), 

στ) το από 30.4.2015 εισηγητικό σημείωμα της Διεύ¬ 
θυνσης Επιθεώρησης Εποπτευόμενων Εταιρειών, απο¬ 
φασίζει: 


1. Αποδέχεται την παραίτηση του Αργύριου Κυλιάδη 
του Αλεξάνδρου με άμεση ισχύ. 

2. Ειδικός εκκαθαριστής της υπό ειδική εκκαθάριση 
εταιρείας με την επωνυμία «ΜΑΒΟυίδ ΙΝΤΕΒΝΑΤΙΟΝΑΙ. 
Α.Ε.» διορίζεται ο Αγησίλαος Παναγάκος του Νικολάου 
με ΑΔΤ ΑΜ 030606. 

3. Ο Αργύριος Κυλιάδης θα παραδόσει αμελλητί στον 
ειδικό εκκαθαριστή πλήρη φάκελο της ειδικής εκκαθάρι¬ 
σης και θα υποβάλει εντός πέντε (5) ημερών από την δη¬ 
μοσίευση της παρούσας απολογισμό των διενεργηθεισών 
πράξεων στο πλαίσιο της ειδικής εκκαθάρισης στον ειδικό 
εκκαθαριστή με κοινοποίηση στην Τράπεζα της Ελλάδος. 

Η απόφαση αυτή να δημοσιευθεί αυθημερόν στην Εφη¬ 
μερίδα της Κυβερνήσεως κατ’ άρθρο 62 παρ. 3 Ν. 4261/ 
2014 και να αναρτηθεί στον ιστότοπο της Τράπεζας 
της Ελλάδος. 

Ο Πρόεδρος 
ΙΩΑΝΝΗΣ ΣΤΟΥΡΝΑΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

